ליפוט ודאס

ליפוט ודאס (במקור ויינברגר עד 1882,<ref>Az engedélyt tartalmazó BM rendelet száma/évszáma: 8723/1882. Forrás: Névváltoztatási kimutatások 1882. év 16. oldal 41. sor</ref> בהונגרית: Vadász Lipót; קישווארדה, 13 בנובמבר 1861<ref></ref> – בודפשט, 29 באוגוסט 1924)<ref></ref> <ref></ref> היה עורך דין, פוליטיקאי, חבר באספה הלאומית ההונגרית (1910-1918), עורך יהודי-הונגרי.

== קורות חיים ==
ליפוט ודאס נולד במשפחה יהודית בעיירה בהונגריה ש-25% מתושביה היו יהודים לפני השואה. אביו היה ברנאט ויינברגר (1837–1904)<ref></ref> ואמו מריה מיטלמן (1840–1907). ודאס למד משפטים באוניברסיטת בודפשט (שמו כיום אוניברסיטת אטווש לוראנד) ופתח משרד עורכי דין בעיר הולדתו לאחר שקיבל את התואר במשפטים. הוא ייסד את התאחדות התעשיינים של מחוז סאבולץ', בה החזיק בנשיאות במשך עשר שנים. בשנת 1886 היה ממייסדי המפלגה הליברלית במחוז וערך את "עיתון של סבולץ' העליון" (Felsőszabolcsi Hírlap). בין השנים 1910 לבין 1918 היה חבר פרלמנט מטעם "מפלגת העבודה הלאומית" (שהמשיכה את הקו של המפלגה הליברלית) והיה איש סודו האישי של אישטוואן טיסה. בפרט, השתתף במאבק הפרלמנטרי באספה הלאומית להחמרת תקנות הבית. על פי הצעתו, בית הנבחרים העביר החלטה בשנת 1915 שקראו לו על שמו "לקס ודאס" (חוק ודאס), שחוקק מחדש כללי בית נבחרים מחמירים שנקבעו בעבר למאבק בפיליבסטר. בין השנים 1913–1917 הוא היה סגן שר המשפטים (מזכיר מדיני לשר), תחילה בקבינט של לאסלו לוקאץ' ואחר כך בקבינט של אישטוואן טיסה. ודאס היה מעורב בהכנת טיוטות תקנות בנושא הסכמים מחוץ לפשיטת רגל, בחקיקת עיכוב או השהייה של פעיליות כלכלית בתקופת המלחמה ובחוק העיתונות, וכן עבד על הסדרת המשפט האזרחי. לאחר נפילת ממשלת טיסה בשנת 1917, הוא עבר תחילה לאופוזיציה, ואחר כך פרש לחלוטין מהפוליטיקה. שוב עבד כעורך דין והשתתף בחיי הקהילה היהודית של פשט. הוא היה הנשיא המשותף של האגודה הספרותית היהודית-הונגרית. פרסם מספר מחקרים משפטיים בכתבי עת מקצועיים.

ודאס הובא למנוחות בבית הקברות היהודי ברחוב שלגוטאריאני. טקס ההלוויה נערך על ידי הרב פרנץ הבשי.

== משפחתו ==
אשתו הייתה קורנליה ראדו (1869–1945), בתם של ברנאט רוזנבליט (אחר כך ראדו), רופא, ושל יוליאנה פוקס, אותה נשא ב-5 באפריל 1892 בקישווארדה.<ref></ref>

ילדיהם:
* פאל ודאס (1893–?)
* בלה ודאס (1894–1946) היה עורך דין. אשתו הייתה אילונה בוז'וקי (1898–?).

== עבודותיו ==
* כרך נאומים נבחרים בפרלמנט (בודפשט, 1925)

== פרסים והוקרה ==
* הצלב האמצעי של מסדר ליפוט (1916)
* הצלב הגדול של מסדר פרנץ יוזף

== לקריאה נוספת ==
* Adatai a Petőfi Irodalmi Múzeum katalógusában - (נתוניו במוזיאון הספרות פטפי)
* Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969 - (לקסיקון ביוגרפי הונגרי)
* Magyar politikai lexikon. Szerk. T. Boros László. Budapest, Európa Irodalmi és Nyomdai Rt., 1929. - (לקסיקון פוליטי הונגרי)
* לקסיקון יהודי הונגרי. 1929. עורך פטר אויווארי. [http://mek.oszk.hu/04000/04093/html/0939.html ליפוט ודאס]
* Zsidó síremlékek Budapesten. Szerk. Haraszti György. Budapest, Nemzeti Kegyeleti Bizottság, 2004. - (קברים יהודיים בבודפשט. עורך ג'רג' הראסטי. בודפשט, ועדת החסד הלאומית, 2004)

== הערות שוליים ==

קטגוריה:עורכי דין יהודים הונגרים
קטגוריה:עורכי עיתונים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:פוליטיקאים יהודים הונגרים
קטגוריה:חברי האספה הלאומית ההונגרית
קטגוריה:יהודים חברי הפרלמנט ההונגרי
קטגוריה:קישווארדה: אישים
קטגוריה:אישים הקבורים בבית הקברות היהודי ברחוב שלגוטאריאני
קטגוריה:הונגרים שנולדו ב-1861
קטגוריה:הונגרים שנפטרו ב-1924